‘‘মিউজিক ইন্ডাস্ট্রি ছেলেদের ক্লাব’’— এমন একটা মন্তব্য কি লেডি গাগা-র মতো এক সুন্দরীর কাছ থেকে আশা করা যায়? মনে মনে যদি ভেবে থাকেন, এমনটা হতে পারে না, জেনে রাখুন পুরুষের হৃদয় বিদীর্ণ করা এই মন্তব্য সত্যি সত্যি করেছেন ২৮ বছরের পপ-তারকা।
বিলবোর্ড ইউমেন ইন মিউজিক অনুষ্ঠানে সম্প্রতি গাগা ভূষিত হয়েছেন ‘উওম্যান অফ দ্য ইয়ার’ সম্মানে। এই অনুষ্ঠানেই পুরস্কার নিতে গিয়ে গাগা তাঁর ভাষণে আবেগের সঙ্গেই জানিয়েছেন তাঁর মনের কথা। তিনি বলেছেন, সংগীত-দুনিয়ায় মেয়েদের জায়গা পেতে মাঝে মাঝেই প্রবল সমস্যার সম্মুখীন হতে হয়। সেই সব পিছু হঠার মুহূর্তে মনে হয়, যেন এক ‘বয়েজ ক্লাব’-এর দরজায় দাঁড়িয়ে রয়েছেন। ভিতরে প্রবেশের অনুমতি মিলছে না।
গাগা-র বক্তব্য, তাঁর সংগীতকে সিরিয়াস দৃষ্টিতেই দেখা উচিত। তাঁর মেধার দিকে তেমন নজর পড়ে না কারোর। সকলেই তাঁর দেহ-সৌষ্ঠবে আটকে থাকেন। দেহ পার করে মননে প্রবেশের কথা মাথায় আসে না পুরুষ-পৃথিবীর।